
CONSILIUL LOCAL

Nr. U22005 – 006606/03.01.2006
REFERAT

privind avizarea Planului Urbanistic de Detaliu “Clădire birouri P+1E”,

 str. Bacalbaşa nr. 16, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.


Având în vedere documentaţia înregistrată la noi cu nr. U22005-006606/30.11.2005, prin care se solicită avizarea din punct de vedere urbanistic a Planului Urbanistic de Detaliu “Clădire birouri P+1E”, str. Bacalbaşa nr. 16, Timişoara.

Având în vedere cerinţele Certificatului de Urbanism nr. 577 din 09.02.2005.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Clădire birouri P+1E”, str. Bacalbaşa nr. 16, Timişoara.
Documentaţia este iniţiată de proprietarul terenului SC ROMAFLORIMEX SRL şi este elaborată de SC STUDIO ARCA SRL, proiect nr. 135/2005.
Terenul studiat în cadrul PUD se află situat în zona de sud-vest a municipiului Timişoara, la intersecţia străzilor Constantin Daniel cu str. Bacalbaşa, din zona Freidorf. Amplasamentul este situat în intravilanul municipiului Timişoara şi încadrat în UTR 58.
In conformitate cu PUG Timişoara zona este cuprinsă în intravilanul municipiului Timişoara, încadrată în UTR 58 zonă cu caracter mixt de locuinţe şi funcţiuni complementare, zonă unităţi industriale, zonă depozitare şi prestări servicii, cu interdicţie de construire până la elaborare PUZ sau PUD.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Parcela studiată în cadrul documentaţiei are suprafaţa totală de 1440mp, conform extrasului CF nr.1983, nr. top 637/1/a/1 şi este în proprietatea firmei SC ROMAFLORIMEX SRL Timişoara.
Parcela studiată este delimitată de strada A. Bacalbaşa în N-V, strada O. Cortuş în N-E şi zone de case în partea de S-E şi S-V.
Prin documentaţia prezentată se propune realizarea unei clădiri de birouri în regim de înălţime P+1 şi realizarea unui acces pe latura sud-estică oferind posibilitatea transformării întregului cvartal constituit din parcele foarte lungi, înguste şi cu suprafeţe mari, conformaţie care nu mai corespunde folosinţei actuale a parcelelor.
Accesul auto principal se va realiza pe latura sud-estică iar pe latura nord-estică se propune un acces secundar, de pe strada Ovidiu Cortuş. Datorită conformaţiei parcelei, cu o latură îngustă, parterul va fi retras pentru a permite circulaţia pietonală care va asigura legătura dintre cele 2 zone ale parcelei: sudică şi nordică.

Suprafeţa de teren pe care se va realiza drumul nou propus va trece în proprietatea statului, conform Declaraţiei notariale autentificate.

Procentul de ocupare al terenului va fi de maxim 40%. Regimul de înălţime va fi de P+1E, iar clădirea va fi amplasată retras faţă de strada nou propusă cu maxim 6m.

La realizarea construcţiei se vor respecta condiţiile impuse prin avizele eliberate de deţinătorii de reţele şi utilităţi publice şi cu trasarea exactă a reţelei de gaze naturale presiune redusă, pozată subteran, conform avizului eliberat de SC Distrigaz-Nord SA, sucursala Timişoara.
Documentaţia de urbanism este însoţită de următoarele avize şi acorduri:

Aviz Unic – nr. 286/2005;
Aviz Comisia de Circulaţie – nr.TH2005-001083/30.03.2005
Aviz Inspectoratul pentru Situaţii de Urgenţă Timiş – nr.825095/2005 şi 299/2005
Aviz Sanitar – nr. 117/C/2005
Aviz de Principiu – nr.235/18.04.2005

Planul Urbanistic de Detaliu “Clădire birouri P+1E”, str. Bacalbaşa nr. 16, Timişoara se va integra în Planul Urbanistic General al Municipiului Timişoara şi va avea o valabilitate de10 ani. 

